AlexejDobrolubov/national_council_slovak_2010 huggingface dataset:
12. schôdza NR SR - 7.deň - A. dopoludnia
Dátum: 2024-04-25
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

54. Ďakujem veľmi pekne za slovo. A ďakujem ti, Tamara, za tento prednes konštruktívneho riešenia tejto situácie. Aj my v PS si uvedomujeme, že tá situácia naozaj nie je dobrá a máme záujem to riešiť. To sa nám nedá určite vytknúť, ale nemôžme to riešiť takým spôsobom, ako to navrhuje teraz koalícia, kedy budú ešte viac ohrození ľudia ako, ako doteraz. Ale ja som sa prihlásila s faktickou preto, lebo taktiež som počula tú poznámku na, na Tamaru z koaličných lavíc, nebudem to opakovať a strašne ma to mrzí, lebo vystupovať proti niekomu, proti kolegovi, kolegyni v pléne len tým, že to argumentujem vekom, a, pán Huliak, vy nie ste až tak veľmi starší od nás, odo mňa, od Tamary. (Reakcia z pléna.) Vážne. Možno... (Reakcia z pléna.) No a čo to je? Akože to je čo? To neni ani generačný rozdiel. Čiže z pozície veku argumentovať, že môžte, že vy viete a my nevieme, nebudem akože áno, muž a žena, tak to je večný tuto problém, že, že niektoré ženy že tu majú väčšiu mentálnu kapacitu ako muži, tak niektorí sa s tým nevedia zmieriť, čiže ja taktiež vyzývam pána kolegu z koalície, aby sa Tamare ospravedlnil. Nič viac, nič menej. Ďakujem. (Potlesk.)
12. schôdza NR SR - 6.deň - A. dopoludnia
Dátum: 2024-04-24
Poslanec: Šrobová, Veronika (PS)
Druh vystúpenia: Vystúpenie s faktickou poznámkou

62. Ďakujem ti, Ondrej, že si pekne zhrnul 30 rokov budovania demokracie na Slovensku a aj to, ako sa zaslúžili k tomu a pričinili mimovládne organizácie. Ja verím, že tieto argumenty by si mohli prevziať aj poslanci koalície, keďže pre nich je stále problém, keď argumentujú napríklad ženy okolo 30 rokov. Ako tu všetci už hovoríme, mimovládne organizácie často suplujú štát tam, kde zlyháva. Fungujú pre tých najzraniteľnejších v našej spoločnosti a naša spoločnosť je len taká silná, aká silná je tá najslabšia jej časť. Čiže zákon, ktorý sa skrýva za transparentnosť, chce len pokračovať v oslabovaní našej spoločnosti v politizovaní inštitúcií a v polarizácii našej spoločnosti. A toto je, bohužiaľ, len ďalšia, ďalšia časť série deštrukcie tohto štátu v podaní vládnej koalície, ktorá úplne zapadá do toho kontextu, ktorý tu už pol roka máme. Ak, podľa môjho názoru, ak chceme posilniť dôveru v mimovládne organizácie ľudí, ľuďmi na Slovensku, mohli by sme my politici začať od seba, neútočiť na ne, neohovárať a práveže ich podporovať v ich činnosti. Ja si myslím, že by to veľmi ocenili aj vaši voliči, ktorí sú možno často účastníkmi takisto takýchto organizácií. Ďakujem.
39. schôdza NR SR - 7.deň - A. dopoludnia
Dátum: 2025-09-18
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Ďakujem za slovo. Vidím, že pán predseda Národnej rady odchádza a to ma trošku mrzí, lebo jemu som chcel čosi adresovať na začiatku svojej rozpravy, ale skúsim k pani Gažovičovej. Tina, ty si hovorila o tom, že o tej strednej ceste pre súkromné školy, keď sa nestanú verejným poskytovateľom, ale uzavrú dohodu so štátom a niečo si vybehajú a dostanú viac. Tak ja ťa trošku opravím, lebo môže tu vo verejnosti a u kolegov z poslaneckých lavíc vzniknúť dojem, že niekto dostane niečo viacej. Nie oni dostanú menej. Len nie až o toľko menej a tí, ktorí si to nevybehajú, dostanú ešte, ešte menej. Čiže taká je pravda. Ja by som tam nepoužil slovo viac a to je jedna z vecí, ktoré ja vytýkam ministrovi Druckerovi, že on ... ===== verejnosti a u kolegov z poslaneckých lavíc vzniknúť dojem, že niekto dostane niečo viacej. Nie, oni dostanú menej, ale nie až o toľko menej. A tí, ktorí si to nevybehajú, dostanú ešte ešte menej. Čiže taká je pravda, ja by som tam nepoužil slovo viac, a to je jedna z vecí, ktoré ja vytýkam ministrovi Druckerovi, že on nedostal do školstva viac peňazí, aj keď mi protirečí a snaží sa to inak odôvodniť, ale to HDP, ktoré vybojoval pre školstvo, je mizerné, je jedno z najmenších v Európe a preto nevie podporiť tie školy, ktoré robia veci dobré, ale hľadá rezervy tam, kde peniaze nie sú. A on takýmto spôsobom vlastne tie neštátne školy buď zlikviduje, alebo zoštátni. Vy si môžete vybrať dve cesty. To sú cesta likvidácie, lebo finančne sa to nedá utiahnuť bez toho, aby ste buď vyberali poplatky, alebo mali plný normatív. To sa skrátka nedá. Už dneska sme s nosom nad vodou. A druhá cesta je likvidácia, ale pri likvidácii štát príde o ďalších 100 miliónov eur, lebo cirkevné školy a súkromné školy sú pre štát najlacnejšie, keď nehovoríme ešte o domškolákoch. Tie všetky deti sa budú musieť niekde inde vzdelávať a tam bude musieť ísť plný normatív a budú tam musieť ísť ďalšie kapitálové prostriedky a ďalšie prostriedky z miest a obcí, ktoré momentálne tieto školy nedostávajú. Čiže nikto nezíska viacej. Tu každý a za každých okolností získa menej. To som tým chcel povedať. Nepoužívaj slovo viac.
39. schôdza NR SR - 7.deň - A. dopoludnia
Dátum: 2025-09-18
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Pán kolega Habánik, ja si vás vážim ako rektora, ako pedagóga a mám k vám úctu, ale, ak dovolíte, povedať na začiatku, že chcem sa na tento balík zákonov pozrieť z objektívnejšieho pohľadu, z nás robí čo? Že vy máte objektívny pohľad a my máme menej objektívny, to mi príde trošku povýšenecké. A potom povedať, že som rád, že tu prebieha riadna verejná odborná diskusia, tak dať, dať do pripomienkového konania takýto balík zákonov koncom júna, keď všetci učitelia a riaditelia, zriaďovatelia majú úplne iné povinnosti, potom v júli, v auguste potrebujú vydýchnuť a v polovici septembra sa baviť o takom veľkom balíku a ešte ako. Včera, včera tu zaznela veľká kritika, videl som, toľko kamier som ešte nevidel, jak tu bolo včera, lebo sa skrátila rozprava o SLK ku konsolidácii. Čo ste vy urobili dnes? Vy ste dneska urobili to, pán kolega, že sedem veľkých zákonov, od materskej školy cez pedagógov, pedagogických zamestnancov, kategórie, podkategórie, školskú správu, štátnu správu v školstve, školskú samosprávu, vysoké školy, povinnosť v materských škôlkach, obvody, toľko veľa tém ste zdrcli do jednej rozpravy, my sme boli pripravení na šesť alebo sedem rozpráv a vy ste nám zobrali 85 % času. Tomu vy hovoríte, že oceňujete, oceňujete riadnu a poctivú diskusiu? Však my sa nemáme možnosť ku všetkým veciam vyjadriť, lebo nebudeme mať na to ani len čas. A toto, pán kolega, ja pokladám z vašich úst za pokrytecké, pritom že sa priatelíme a že úcta medzi nami je, to beriem, ale trošku menej povýšenosti a nebuďte taký pokrytecký. Dali ste to dokopy tak, aby ste úplne zalepili ústa všetkým ľuďom, ktorí k týmto témam majú čo povedať. Ďakujem.
39. schôdza NR SR - 7.deň - A. dopoludnia
Dátum: 2025-09-18
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Vďaka za slovo. Pani kolegyňa Kosová, spomínali ste, že súkromné a cirkevné školy nie sú žiadny biznis? A ja tu doplním, že oni nevznikli z lásky k peniazom. Ale súkromné a cirkevné školy vznikali z lásky k deťom a z túžby ich rodičov dať deťom to, čo ich rodičia pokladajú za dôležité. Vznikli školy, ktoré sa venujú autistom, ktorí sa venujú deťom so špeciálnymi potrebami alebo vznikli tam, kde veriaci rodičia túžili, aby sa nemuseli ich deti ďalej vzdelávať v zmysle marxizmu-leninizmu, ale aby mohli mať na začiatku vyučovania povedzme krátku modlitbu a napĺňali celý štátny vzdelávací program. Čiže a my teraz po tejto mediálnej kampani, po marketingu pána ministra musíme presviedčať verejnosť pani Kosová, že my vlastne nezarábame na súkromných a cirkevných školách. My tam si len robíme svoju robotu z lásky k deťom. A keď sú také školy, ktoré to robia z lásky k peniazom, tak veľmi rýchlo sa s nimi dá vysporiadať, na to máte prostriedky. Ale nemuseli ste nám našiť na naše tričká židovskú hviezdu, pán minister. To je jedna vec. A druhá vec, nie celkom súhlasím, pani Kosová, s tým, že inklúzia je svätý grál a že segregácia je absolútne zlo. S niektorými z týchto dvoch pojmov si nebudeme vedieť na Slovensku vzhľadom na situáciu na Slovensku poradiť. Nebude možné v okresoch, kde 50 na 50 rómskych a nerómskych žiakov robiť nejakú zmysluplnú inklúziu tak, aby sme zároveň zachovali Chartu práv dieťaťa, že každé jedno dieťa sa má právo vzdelávať na úrovni svojich možností. Čiže tam budeme musieť oveľa dlhšie diskutovať. Ja len chcem povedať, že inklúzia nie je svätý grál. Ďakujem.
39. schôdza NR SR - 7.deň - A. dopoludnia
Dátum: 2025-09-18
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

14. Ďakujem za slovo. Pán kolega, ja zvyčajne ťa kritizujem, že rozprávaš dlhšie ako je treba, že niekedy možno trochu kratšie je údernejšie. Dnes naopak, by som ťa počúval hodiny. Za 35 rokov si stál pri školách aj ako učiteľ, aj ako rodič, ako zriaďovateľ, zástupca zriaďovateľa, školiteľ, dokonca ako minister. A spomenul si aj to, ako vznikali cirkevné školy pred 35 rokmi, v akých podmienkach. Tak ja som chcel na to nadviazať a skúšam tú faktickú aj preto, aby som dokázal nejako zvládnuť tie emócie. Nedokážem sa veľmi pozerať na ministra, ktorý hovorí, že cirkevné deti alebo deti z neštátnych škôl majú rovnaké podmienky, ale neplnia si rovnaké povinnosti. Za 35 rokov to neboli rovnaké podmienky a tie povinnosti si plnili ďaleko nad rámec. A dnes tento pán minister v tejto zlúčenej rozprave ide rozdeliť deti na deti prvej kategórie, deti druhej kategórie, podsúva verejnosti, že neštátne školy sú zlé-zlé-zlé, zarábajú, majú sa dobre, žijú si v prepychu a neplnia si akési povinnosti. A bude sa tu dnes oháňať slovom inklúzia, segregácia a podobnými vecami. Ale musím povedať, aj zo svojej 35-ročnej skúsenosti v školstve, ako rodič, ako zástupca cirkevných škôl v zahraničí, ako riaditeľ škôl, ako otec, ako učiteľ, že pán minister nemá o školstve skutočne ani šajn. Ďakujem ti, pán kolega.
39. schôdza NR SR - 6.deň - A. dopoludnia
Dátum: 2025-09-17
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Ja nadviažem na to, že si povedal, pán kolega Hajko, o tom, že vláda svojimi opatreniami vlastne tých samostatne zárobkovo činné osoby ako keby vyháňala, ako keby ich demotivovala a oni si neotvárajú živnosti, tak chcem povedať, že ja som dostal inzerát pred chvíľou, že preneste si firmu do Poľska. Ak máte, ak máte daň z príjmu, teda ak máte príjem vyšší ako 100 000 eur, tak Poliaci vám ponúkajú 9 % daň z príjmu, pričom naša nad 100 000 eur je 21 %. Poliaci vravia, nemáme transakčnú daň, príďte k nám, my vám zriadime sídlo firmy, bankový účet, povolenie na podnikanie, budeme vám viesť účtovníctvo a poradenstvo po slovensky a nieže len samostatne zárobkovo činných vyháňame, ale my vyháňame zo Slovenska týmito opatreniami postupne aj firmy a nielen do Poľska, ale tí, ktorí sú bližšie k Čechám, tak aj do Česka. A potom ešte chcem spomenúť to, že vláda sa správa ako taký otec v rodine, kde nestíhajú platiť hypotéku a pôžičky, tak otec zahlási šetrenie a všetkým povie, že, že nižšie paušály na telefón, menej budete jesť, znížime teplotu, ale otec má kľúč, samostatný kľúč od chladničky a od komory, kde má whisky a doutníky a drané auto a tak ďalej. A všetci v domácnosti si povedali, tak dosť, keď máme šetriť, tak všetci. Ten otec to je tá vláda, ktorá, ktorá momentálne nešetrí na sebe, ale všetkým naočkuje drakonickú, drakonickú konsolidáciu po slovensky šetrenie a takto to potom dopadne. To čo pán minister ste dosiahli, je, že ľudia sú nespokojní preto, že nevidia lídrov, ktorí povedia, potrebujeme všetci šetriť, potrebujeme sa všetci uskromniť. Ale to čo vidia ľudia, sú drahé autá, nové ministerstvá, nové, nové posty pre priateľov a to nie je dobré.
39. schôdza NR SR - 1.deň - B. popoludní
Dátum: 2025-09-09
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

76. Ďakujem za slovo. Ja ešte predsa len poviem, že rozpočet Sociálnej poisťovne je vysoko deficitný. Tam nám chýbajú peniaze a takisto poviem taký fakt, že obecní policajti majú nárok na ten dôchodok. Majú zákonný nárok, ale fond, ktorý si oni vytvorili a ktorý si mali plniť, je prázdny a hrozí to, že na budúci rok už nebudú peniaze na vyplácanie ich dôchodkov. Keďže na to majú zákonný nárok, tak tie peniaze sa niekde musia nájsť a preberá túto povinnosť na seba Sociálna poisťovňa. Čiže Sociálna poisťovňa dopláca to, čo niekto sa zle, niekto niečo zle vypočítal, niekto sa pomýlil, teraz tie peniaze chýbajú, ešte som spomenul, že doplácajú sa z môjho pohľadu prištedro a všetko, každý problém, ktorý, ktorý máme v sociálnom systéme, hodíme na Sociálnu poisťovňu, ktorá už dnes potrebuje vždycky injekcie od štátu vo výške miliárd. Čiže vlastne, vlastne prenášame povinnosť na Sociálnu poisťovňu a ku cti, pán Hargaš, čo môžem povedať z výboru zo včera, že ten pozmeňovák je o tom, aby, aby sa to neodhlasovalo a zapadlo prachom a Sociálna poisťovňa ďalej štedro platí niekomu dôchodky, aleže by to bolo iba na určité obdobie, keď sa nemýlim, tak na jeden rok, a aby sa v priebehu budúceho roka tento problém odstránil systémovo. Čiže toto je nesystémové riešenie, je predkladané na dva a pol krát a snáď sa z toho, snáď sa z toho dostaneme von. Ale ja zase volám po spravodlivosti, aby sme nesanovali niečo, čo bolo od začiatku nastavené nepresne. Ďakujem.
39. schôdza NR SR - 1.deň - B. popoludní
Dátum: 2025-09-09
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

64. Ďakujem za slovo, pán predsedajúci. Vážený pán minister, neboli ste včera na výbore a nám sa to dostalo ako pozmeňováky na stôl len pár minút predtým. Tak aby som tomu dobre porozumel, obecní policajti, mestskí a, a teda obecní policajti majú svoj priebežný systém, do ktorého si majú hradiť peniaze a z neho sa potom im vyplácajú dôchodky. Čo som sa včera dozvedel a čo ma trošku prekvapilo, šokovalo, že tá výška dôchodkov je medzi 1 500 a 3 000 eur na jednu osobu, a že si nestíhajú tam doplatiť, teda platiť priebežne tak, aby sa všetkým ušiel takýto štedrý dôchodok, tak preberie túto zodpovednosť na seba Sociálna poisťovňa. Dobre tomu rozumiem. No môj problém s týmto riešením je, že v tichosti si ako keby nejaká skupina ľudí nastaví niečo štedrejšie, ako je, ako je fér voči ostatným povedzme generáciám alebo ostatným povolaniam. A ja ako zamestnávateľ učiteľov môžem o takýchto dôchodkoch len snívať. Dokonca ako riaditeľ školy som nemal takýto plat. A teraz sa ide skladať celé Slovensko na to, aby, aby sme tieto štedré dôchodky ďalej dokázali platiť, a včera na výbore sme sa teda dohodli, že ak áno, tak nech je to iba dočasné riešenie na jeden rok, a aby sa celý dôchodkový systém prepracoval tak, aby bol spravodlivý. Lebo ja nemám v zásade problém s tým, že niekto berie štedrý dôchodok za prácu, ktorú odviedol. Mám problém, či je to spravodlivo nastavené. A z môjho pohľadu sa musím teda zastať aj iných profesií, iných ľudí, iných dôchodcov, ktorí o takýchto štedrých dôchodkoch ani len nesnívajú, a čo mi na tom vadí, že samotní mestskí a policajti a obecní si neprispievajú dosť do tohto systému, aby im to potom vystačilo. Ďakujem pekne.
35. schôdza NR SR - 12.deň - A. dopoludnia
Dátum: 2025-06-13
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

56. Ďakujem za vaše faktické pripomienky. Veľmi si to vážim. Pani kolegyni Gažovičovej poviem, že áno, ide o veľmi citlivú hranu, kde môže dochádzať k porušovaniu ľudských práv a musia sa s tým jednotlivé krajiny, spoločnosť, vysporiadať, že do akej miery áno a do akej nie. Zberať citlivé informácie o človeku je za hranicou ľudských práv a tam teda nemôžme ísť, ale monitorovať perimeter tak, aby sme povedzme nerozoznávali alebo neuchovávali nejaké citlivé informácie, to vnímam ako jeden z bezpečnostných prvkov a teraz budeme musieť na miskách váh zvážiť, že kde je, kde je dôležitosť bezpečnosti a kde je dôležitosť osobnej slobody a čo vyvažuje a tam nastaviť tú hranicu, aby bola všeobecne prospešná. Ona to, nevyriešime to a ja som zvolil takýto tón, pretože ja sa uchádzam o podporu aj vládnych strán. Ak to má prejsť, tak ja dnes sa neznížim k tomu, aby som len nakladal nejakému ministrovi, aký je neschopný, alebo že chce zarobiť. Mimochodom nemyslím si to, ale dávam, dávam do pľacu možnosť, aby sme sa o tom pobavili, aby sme možno prišli s nejakým racionálnym vysvetlením. Pani kolegyňa Čavojová, vážim si, že ako opozičná poslankyňa tu sedíte na obed v piatok, ste ochotná počúvať a vidíte aj vy zo skúsenosti, že čosi s tou bezpečnosťou musíme urobiť. Tak možno vás chcem požiadať, aby ste aj vo svojich radoch zvážili prípadnú podporu. Zatiaľ by som vás poprosil o podporu pre druhé čít... aby sme prešli do, teda do druhého čítania a tam, tam ponúkam možnosť na takú celospoločenskú alebo diskusiu naprieč politickým spektrom, aby sme, aby sme pomohli ochrane našich detí, našich chorých a našich seniorov. Ďakujem pekne.
39. schôdza NR SR - 11.deň - B. popoludní
Dátum: 2025-09-25
Poslanec: Štefunko, Ivan (PS)
Druh vystúpenia: Vystúpenie v rozprave

No takže je už tu taká atmosféra, ktorá taká trošku zaspatá napriek tomu, že je to podľa mňa oveľa dôležitejšie ako to, čo sme tu riešili predtým. Je to také, je to také smutné, lebo vlastne tu sa reálne bavíme o osudoch občanoch o ich peňaženkách, o ich kvalite života a ja som už teda veľa povedal doobedu, a ak dovolíš, tak by som sa chcel ako kebyže spýtať pani ministerky pár otázok, tým pádom to skrátim. Viacerí z vás budete mať viac času vystupovať, lebo to čo som vystúpil pri SLK, bolo skôr ako kebyže taký ako kebyže poznámky o tomto zákone, o jeho potrebe a tak, ale teraz, teraz teda dám pár otázok, že vy teda hovoríte, že je to alebo teda ja som ten zákon po prečítaní pochopil ako veľmi technický zákon, ktorý umožní poskytovať energopomoc. Nerozprávate zatiaľ ani o tom, koľkým ľuďom to poskytnete a tak ďalej. Proste jediné čo my sme počuli z mediálnych vyjadrení ... =====
39. schôdza NR SR - 11.deň - A. dopoludnia
Dátum: 2025-09-25
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

Ďakujem veľmi pekne. Kolega Hargaš hovoril o ľudskej dôstojnosti a veľmi sa nad tým pozastavil a mne napadla taká jedna vec, že pred dvoma dňa, kedy teda bola debata o konsolidácii, tak kolegyňa čítala list od dôchodkyne, ktorá vlastne si popri svojom dôchodku založila živnosť a robí nejaké výšivky a tak ďalej, nie, nepredáva to načierno, ale proste normálne začala podnikať a proste kvázi predáva a vystavuje faktúry. No a vlastne zistila, že počas tej konsolidácie, ktorú ste si včera schválili, bude mať efektívnu daň 87 % z toho, čo vlastne ona zarába. To znamená, že vy vlastne a ešte aj, aj tú dôstojnosť ste znížili alebo zrušili aj tým ľuďom, čo si chcú ku dôchodku privyrábať. Takže neviem, že či, ako kebyže týmto zákonom chcete ľudskú dôstojnosť zachovať, keď ste včera vlastne tú ľudskú dôstojnosť potupili. Takže ešte raz, 87 % efektívna daň na dôchodkyňu, ktorá si chce privyrábať legálne ku svojmu dôchodku, ale zároveň sociálno-demokratická vláda karpatského typu znížila daň z dividend pre rentierov, tých ľudí, čo žijú z kapitálu, z 10 % na 7 %. Gratulujem.
39. schôdza NR SR - 10.deň - B. popoludní
Dátum: 2025-09-24
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

Ďakujem. Marián, spomínal si neuplatnenie predkupného práva na kúpu slovenských elektrární naspäť, kde strácame vyššie stámilióny. Teraz rokujeme o konsolidácii, čo sú nižšie miliardy, konkrétne 2,7 mld. eur. No ale potichu, bez tendra prebehla debata o potenciálnom dodávateľovi jadrovej elektrárne Bohunice. To sú desiatky miliárd eur. Potichu, bez debaty a napriek tomu, že my tu teda robíme hluk k tejto konsolidácii, ešte raz prosím vás upozorňujem, že zaoberajme sa aj touto veľkou zákazkou, lebo kvôli fotke s Trumpom si Robert Fico potichu kuje jeden tender, ktorý vlastne ani tendrom nebude, bude to medzivládna dohoda, o ktorej to parlament nebude rokovať. To znamená, že bude to najdrahšia fotka v histórii fotografie, fotka za 15 mld. eur. Zapamätajme si to. Ďakujem.
39. schôdza NR SR - 9.deň - B. popoludní
Dátum: 2025-09-23
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

Ďakujem veľmi pekne. Tak ma pobavilo, že tu nikto nie je. Ja som nikto? Ale nie. Treba povedať tuto sa pán Kamenický pobavil, tak je pravda, že, že tu je strašne málo ľudí aj z opozície, aj z koalície, tak aby sme boli úplne féroví. K tomu čo si hovorila o tej energopomoci. Ja proste stále nerozumiem, že naozaj, že prečo to tak je, že prečo si, čo je za tým za biznis logiku pomáhať aj ľuďom, ktorí to nepotrebujú. Znova hovorím, že buď je 90 % ľudí chudobných a to sme teda fakt, že dobačovali, lebo energetická chudoba je v priemere Európskej únie medzi 15 až 30 %. Na Slovensku je to 90? Je to tak, pán minister? Ja fakt že nerozumiem, že načo budete platiť energie ľuďom, ktorí to nepotrebujú a zároveň, že niekedy vlastne zvýšená energia je motivácia k tomu, aby sa s energiou a s elektrikou a s plynom šetrilo. A na to sa dajú využiť európske fondy efektívne. Ale my teraz počúvame, že tá energopomoc sa môže alebo štát hovorí, že sa to môže možno zaplatiť z eurofondov. Dneska na výbore sme sa dopočuli, že možno to až tak nebude, že nebude to možné, od pána štátneho tajomníka Majerského. Uvidíme, ako toto všetko dopadne, ale napriek tomu, že, že sa už o tom uvažuje a nepoužívame tie eurofondy na to, aby sme zatepľovali domy, je ako keby veľmi vážne premárnená príležitosť. Takže poďme proste sa zamyslieť a robiť to nejakým spôsobom konštruktívne a tak, aby proste to prispelo k budúcnosti tejto krajiny.
39. schôdza NR SR - 9.deň - B. popoludní
Dátum: 2025-09-23
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

Ďakujem veľmi pekne. Možno by som nadviazal na komentáre ľudí, ktorí mali faktické poznámky špeciálne k tej atómovej elektrárni. Na jednej strane máme akože veľmi dobrý energetický mix a tým pádom proste je všetko super, a na druhej strane vláda SMER-u, ktorá je tu znovu, štrnásť rokov z dvadsiatich, priznáva, že pravdepodobne pôjdu energopomoc deväťdesiatim až deväťdesiatim piatim percentám ľudí. Čo to znamená? Stojí to 400 až 470 miliónov eur, to znamená, že hneď to je to, čo zvýšili na odvodoch a na daniach a tak ďalej, ale zároveň vlastne priznávajú, že z 90 % ľudí v tejto krajine za štrnásť rokov vlády SMER-u je chudobných. V iných krajinách hovoria, že energetická chudoba cca 15 až 30 %. Na Slovensku máme energetickú chudobu 90 %? Deväťdesiat päť percent? Niečo mi na tom nesedí. Zajtra o tom budeme debatovať pravdepodobne, lebo budeme mať v tomto pléne zákon, týkajúci sa tohoto. No a ešte možno jedna vec, že myslím si, že tá najdrahšia fotka na svete za 15 miliárd by mala oveľa viacej rezonovať, ako rezonuje doteraz. Mám pocit, že síce sú ľudia šťastní, že to nebudú stavať Rusi a tým pádom proste už nech to stavia hocikto, ale občiansky sektor alebo médiá by sa na to mali pozrieť oveľa lepšie.